**Helgeland Museum**

*Nytt museumsanlegg i Sjøgata verneområde i Mosjøen*

**Base for musealt utviklingsarbeidet på Helgeland**

**Senter for formidling av by- og bygningshistorie**

**Motor i vitaliseringen av Mosjøen sentrum**

***Museumsanlegg – status og muligheter***

**Status** Helgeland Museum har etter hvert en omfattende virksomhet i Mosjøen. Det gjelder både den faglige og administrative ledelsen som er lokali­sert til Mosjøen og Vefsn Museum, som ble innlemmet i den regionale enheten i 2004.

Den lokale enheten har over flere år ført an i arbeidet med Sjøgata verne­­­­­område. I den forbindelse er det med beskjedne midler rustet opp flere anlegg for museumsformål – i sin tid forbilledlige eksempler på *vern gjennom bruk*. Det har gjort det mulig å huse virksomheten til fellesenheten i etablerings­fasen. Det er på denne måten skapt et fag­miljø med betydelig kompetanse og ut­vik­­lings­mulig­heter.

**Begrensninger** Utbyggingen av de administrative og faglige fellesfunksjonene har imid­ler­tid medført at stillingene er plas­sert ved flere anlegg – noe som etter hvert opp­leves som en stor ulempe. Det hører også med i bildet at avdelingene for samlingsfor­valtning og for bygnings­historie og -vern har små og lite funk­sjonelle lokalitet­er for sin virksomhet. Det er ikke etablert felles magasin og lokaler for arbeid med samlingene - og. byg­nings­vernseksjonen har base i midlertidig leide lokaler.

Som ledd i den regionale arbeidsdelingen har den lokale enheten fått ansvar for dokumentasjon og formidling av byhistorie. Det er en særlig utfordring å sette *småbylivet på Helge­land* i et bredt komparativt per­spek­tiv – både regionalt, nasjo­nalt og inter­na­sjo­nalt. Også dette arbeidet hem­mes av at lokal­ene ikke er fullt ut funksjonelle. Publikums­an­legget tilfredsstiller ikke dagens krav til til­gjen­ge­­lighet, inn­red­ning og teknisk installa­sjon­er. Det er ikke mulig å ta i mot biler og turist­busser ved an­legget. Og lokalene tilfreds­still­er ikke ideelle krav til arbeidsmiljø.

**Ny mulighet** I 2011 framsto det en leilighet for å skaffe museet mer hensikts­mes­sige lokaler da et trelastfirma (Paul Mjaavatn A/S) annonserte at de ville av­vikle sin virk­som­het i Sjøgata-området. Bygningsanlegget gir mulighet for å samlok­ali­­sere store deler av museets virksomhet i Mo­sjø­en. Stør­relsen og be­ligg­­en­heten til eiendommen tilsier at en slik løsning vil være fordel­aktig også for videreutvikling av Sjøgata-området og Mosjøen sen­trum.

På oppfordring fra Helgeland Museum har Vefsn kommune kjøpt­

eiendommen til museumsformål. Eiendomsover­dragel­sen fant sted høsten 2014.

***De faglige fellesfunksjonene***

**Fellesenheten** Det er plass til å samlokalisere de administrative og faglige felles­funk­sjon­ene. Deler av anlegget har betongkonstruksjon – og gir mulighet for en seksjon for samlingsfor­valt­ning med mottak og arbeidsrom for kata­logi­sering, pre­p­­a­rerings­verksteder og regionalt magasin for spesielt sår­bart materiale. Dette er et nødvendig supplement til arbeidet med sam­ling­ene som foregår på anleggene rundt om på Helgeland, hvor det også gjøres en planmessig innsats for å sikre mer funksjonelle arbeidsforhold og nærmagasiner ved de enkelte avdelingene.

På samme måte gir de aktuelle lokalitetene bedre mulighet for å følge opp museets arbeid med vern og utvikling, ikke bare av egne anlegg, men også bidra med råd og hjelp til vernetiltak i regi av andre aktører på Helgeland, i Nordland og andre steder. Nordland fylkeskommune har oppfordret Helgeland Museum til å lage et felles opplegg for museene i fylket på dette områd­et (konf. utredningen: *Byggeskikk og arkitektur i Nordland* *i går – i dag – i morgen*). Realiseringen av dette tiltaket vil bl.a. skje i samarbeid med *Institutt for byggekunst, teknologi og historie* ved NTNU og vil ha modellinteresse for andre fylker.

***Senter for by- og bygningshistorie***

**Småbyen – og** Sjøgata-området i Mosjøen er den største vernede trehusbebyggelsen i

**verden utenfor** Nord-Norge og ble i 1979 utgangspunkt for Norsk kulturråds pilotpro­sjekt for *om­råde­bevaring* og *vern gjennom bruk*. Vefsn Museum/Helge­land Museum har hatt prosjektansvaret i arbeidet og står for den byg­nings- og kulturhistoriske formidlingen i området.

Den aktuelle eiendommen – *Mjaavatn-anlegget* – er et sentralt element i Sjøgata verneområde. Bebyggelsen gir et optimalt inntak til å gjøre rede for om­rådets utvikling på 1800-tallet fra naustplass (for bøndene langs Vefsna) og strandsted til by. Mosjøen ble i 1876 den første byen på Helgeland og kom som by nummer to etter Bodø i fylket. Et engelsk selskap hadde kjøpt de store skogene i Vefsn og anla sagbruk (*Engelsk­bruket*) ved ut­løpet av Vefsna. For å sikre at bysamfunnet som var i emning fikk hånd om tollinntektene fra trelasteksporten, fikk Mosjøen status som ladested.

Helgeland Museum ønsker nå å sette økt fokus på den svært vik­tige, men tradisjonelt lite påakt­ede funksjonen som små­by­ene (og mindre tett­sted­er, handelssteder og havner) utenfor bygde­sam­­funn­et har spilt for sosial og økonomisk utvikling opp gjennom historien på Helgeland, i landsdelen, i Norge og ellers i Europa.

I tillegg til å være konkurrerende sentra for et stort omland, har småby­ene på Helgeland fungert (og fungerer fortsatt) som knute­punkt for ulike regionale, nasjonale og internasjonale nettverk. Gjennom alumini­ums­verket som ble anlagt i Mosjøen på 1950-tallet og den amerikanske eieren Alcoa, er byen for eksempel innvevd i et internasjonalt nettverk av leverandører, kunder, stater og eierinte­resser. Brønnøysund, Mo i Rana og Sandnessjøen har på samme måte vært koblet til verden uten­for, men til andre næringer og interesser. Kunn­skap­en om disse øko­nom­iske, politiske og sosio-kulturelle nettverkene er i mange tilfeller mangel­full – og i beste fall forvaltet av et fåtall lokale aktører. Utforsk­ing­en av disse sammen­hengene og de muligheter og begrensninger de utgjør for byens utvik­ling, represen­terer derfor en spenn­ende ut­fordring.

**Bygdebyen** En viktig dimensjon i arbeidet for å synliggjøre samspillet mellom *små­byene* på Helgeland og *verden utenfor*, er deres funksjon som bygdeby. Samspillet mellom by- og bygdefolk har endret seg mye opp gjennom historien. Likevel vedlikeholdes den tradisjonelle dis­tink­sjonen mellom ”bønder” (ev. ”øyværinger”) og byfolk. Betydningen varierer imidlertid alt etter om forholdet er preget av samarbeid, konkurranse eller konflikt. Det vil derfor variere hvordan byen oppleves som møte­plass for bygde­folk og byfolk. Byen er både markedsplass, arena for politiske inte­res­ser og fornøyelsespark. Det sammensatte spenningsforholdet mellom by og bygd gjør seg typisk nok gjeldende i den pågående diskusjonen om kommunestruktur – liksom motsetningsforholdet ble aktivisert da byene på Helgeland i sin tid fikk bystatus.

**En ideologisk** Helgeland Museum er videre opptatt av at temaet *småbyliv* også inngår

**slagmark** i en viktig ideologisk strid: verdien av å bo i ”distriktene” (kfr. 70-

tallets: *De e hær æ høre tell*) kontra dagens unge urbanisters dyrking av frihet og storbylivets gleder. I denne debatten er det med støtte i forsk­ning mulig å framholde at små­byene er svaret. Flere internasjonale under­­søkelser viser at de fleste men­­­­er at de vil trives best i en småby, fordi den er stor nok til å ha det service- og kulturtilbudet folk flest ønsker seg og liten nok til å være oversiktlige og identitetsskapende.

Det er imidlertid et mål å unngå å gå inn i rollen som ukritisk ideologisk fanebærer for småbylivets for­tref­fe­lig­het – og vi vil bestrebe oss på å doku­­­­­­­­men­­tere småby­livets skiftende livsvilkår for ulike samfunnsgrupp­er. Det gjelder både lokale maktfor­hold og betydningen av ulike lokale moral­ske fellesskap (familien, nabolaget, menighet­en, arbeidskame­ratene ….). Det er ikke for ingenting at mange norske forfattere har valgt småbyen som scene for sine ulike fortellinger. Hos Henrik Ibsen, Alexander Kielland, Knut Hamsun og Torbjørn Egner brukes småbyens vannposter, damp­skips­kai­er, smågater, og torg som ramme for både intriger, sosiale mis­er­er og den pure idyll. Det må også nevnes at rallar- og proletarfor­fatt­er­en Andreas Haukland (1873 – 1933) som voks opp på et naustloft i Sjøgata, har gitt en krass opp­vekstskildring i romanseri­en om *Ol-Jørgen*, der handlingen tydelig­vis er lagt til Mosjøen under Engelskbruk-tiden.

**Sentrumsutvikling** Det hører med i denne sammenheng at det med støtte fra ulike sentrale myndig­­heter er i gang et arbeid i mange småbyer for å vitalisere de gamle sentrums­om­rådene som er under press fra nye kjøpesentre og kjede­butikk­er. Med utgangspunkt i et ofte idealisert bilde av vår nære fortid fram­holdes det at småbyene har mistet sitt særpreg som bysam­funn med øko­nomisk og politisk handlekraft. Det har bl.a. skapt inte­resse for be­var­­­ing av deler av de gamle bymiljøene som historiske sym­boler – heller enn for kunn­skap om prosessene som har bidratt til å om­skape handels-, håndverks- og servicenær­ing­ene opp gjennom tidene. På denne bak­grunn er Helgeland Museum opptatt av å gjøre rede for bygnings­histori­en i en bred kulturhistorisk kontekst.

**Regionale kamper** På samme måte er det en utfordring å se nærmere på hvordan andre sid­er av småbyenes funksjoner og institusjoner har utviklet seg. Det aktu­ali­seres bl.a. ved at mange offent­lige tjenester som kjent er i støpeskje­en for tiden (kfr. for eksempel debatten om politiet, syke­hus­ene og flyplassene). Et historisk blikk på tidligere endringsfaser kan være med å kaste lys over dagens utfordringer og muligheter for småbyene, som vil bli svært dir­ekte berørt i denne prosessen. Strukturen med fire nesten likeverdige regionale sentra (og lange avstander) har medført en lang historie på Helgeland med ”alles kamp mot alle” – heller enn regionalt sam­arbeid. Kanskje kan et historisk tilbakeblikk bidra til at det omsider tas lærdom av de gjentagende stridighetene.

**Småbyenes plass** Hovedutfordringen er å bidra i det nasjonale og internasjonale arbeidet

**i historien** med å gi småbyene en rettmessig plass i historien. Det er mange felles­ trekk i det historiske bildet, men det er også til enhver tid mange slags små­byer. Faktorene i samfunnslivet varierer og spiller sammen på ulike måt­er. Første trinn i vårt arbeid er å kunne gjøre rede for variasjonen i næringsliv, kultur og byggeskikk mellom byene på Helgeland og ellers i lands­­delen.

Ved å systematisere og formidle foreliggende kunn­skap om byene på Helgeland og de for­skjel­lig­art­ede nettverksopp­koblingene de har til en større verden, vil vi også få over­sikt over behovet for ny doku­menta­sjon og forsk­ning.

***Vitalisering av Mosjøen sentrum***

**Mosjøen sentrum** Opprustingen av Mjaavatn-anlegget inngår videre som et viktig ele­ment i det pågående arbeidet for å vitalisere Mosjøen sent­rum. Museet har for­utsetninger for å utvikle eiendommen i tråd med målsettingene for Sjøgata verneområde. Helgeland Museum har dessuten hatt en på­driv­er­rolle i arbeidet for å skape nytt liv i strøk­et rundt Torget. Det har bl.a. resul­tert i en arkitektkonkurranse for Domusbygget ved Tor­get. (Det skjedde i samarbeid mellom Norske arkitekters landsfor­bund, Tre­fokus A/S og Helgeland Museum.) Museet har ellers vært med å ut­forme det vedtatte forslaget for ny regulering av ”Kjerne­sentrum”, dvs. kvartal­ene i Torgets nærområde).

Målet har vært å demonstrere at en vellykket vitalisering av Mosjøens historiske sentrum med fordel kan skje som et samspill mellom *musealt vern*, *vern gjennom bruk,* *transformasjonsarkitektur og nybygg*. Det kan hindre unødige interessekonflikter og, ikke minst, sette fokus på et vik­tig tema til debatt: *arkitektur og byggeskikk i går - i dag - i morg­en.*

Det er ikke museets oppgave å hindre riving av alle gamle hus eller i alle sammenhenger å argumentere for et historisk formspråk ved ny­bygg i tilknytning til vernet bebyggelse. Hovedutfordringen er å invitere til en kunnskaps- og verdibasert debatt om hva som tjener samfunnets interesser på en best mulig måte.

**Sambruk** I planarbeidet for opprustingen av Mjaavatn-anlegget er det lagt vekt på at det ved siden av de rent museale funksjonene skal ligge til rette for at museet skal kunne være vertskap for mange typer kulturelle og sosiale tiltak og arrangement. Det gjelder for eksempel:

* + - * utstillinger
      * møter og konferanser
      * konserter, foredrag, debattmøter ….
      * kontor og arbeidsrom til andre kultur- og miljøtiltak
      * info om natur- og kulturbaserte opplevelser i regionen

Dette er i tråd med kommunens strategi der det, i stedet for å satse på et stort kostbart kulturhus med store driftsutgifter, legges vekt på å utvikle et samspill av flere lokaliteter som alle ligger i sentrum.

Det er ellers lagt vekt på å utforme de nye lokalitetene slik at de bidrar til å vitalisere det frivillige museums- og kulturvern­arbeidet – og særlig bidra til at nye generasjoner utfordres til å delta. I det videre plan­arbeid­et vil dette bli fulgt opp ved å dra nytte av kompetansen til det unge fagmiljøet innen visuelle medi­er, tekstproduksjon og design som har etablert seg i Mosjøen de senere år.

***Mjaavatn-anlegget – historisk utgangspunkt og ny bruk***

***Status***Mjaavatn-anlegget domineres av to større lagerbygg forbundet med et mindre mellombygg:

***Jürgensen-brygga***

Et fire etasjers pakkhus oppført av A.B. Jürgensen i 1879. Med utgangs­punkt i det ene av de to priviligerte handelssted i Sjøgata-området som la grunn­laget for framveksten av Mosjøen slo han seg opp til å bli den desi­dert største forretningsmannen i det nye bysamfunnet.

***Nylageret***

Et toetasjers lagerbygg for trelast med 1.etg. i betong­konstruksjon, opp­ført av firma Paul Mjaavatn A/S i 1985. Bygget viderefører utviklingen langs elvefronten med stadig større pakkhus/lagerbygg lengre ute i elva, og er et vellykket eksempel på ”tilpassingsarki­­tektur”. Til tross for at det har et større volum enn den eldre bebyggelsen i verneområdet, bidrar form, proporsjonering, kledning og fargevalg til at det ikke bryter stedets karakter.

I tillegg er det et mindre bygg på eiendommen:

***Kontorbrygga***

Oppført av handelsmann Lars Chr. Persen Skog i 1862. Dette er i utgangspunktet et sjøpakkhus (brygge) av den tidlige typen, og indikerer ved sin plassering den opprinnelige strandlinjens løp.

I nabolaget er de fleste elementene i den histor­iske bebyggelsen intakt. Det gjelder både naust og gårdsbrygger fra før Mosjøen ble by (nå tatt i bruk for nye formål) – og de mange bygning­ene handelsmann Jürgen­sen fikk oppført i sin velmaktstid.

**Utearealene**

Det nye museumsanlegget har store utearealer til disposisjon – noe som

er eks­ep­sjonelt i det ellers tettbygde verneområdet. Dett skyldes at den

tidligere eieren har fylt ut deler av fjæra for transport og lagring av tre­last. Den store tomta gir rike muligheter for utendørs arrangement og formidlings­tiltak. Men nærheten til den strie elva og fjorden krever også sikringstiltak i strandsonen. Utearealene representerer m.a.o. både store muligheter og noen utfordringer.

**Tiltak for ny bruk** Mjaavatn-anlegget utgjør 2400 m² gulv­areal og gir mulighet både for

store, sammenhengende rom med stor takhøyde, og mindre lokaler. Det foreliggende skisseprosjekt gir mulighet for å ivareta de sammensatte museums­funksjonene på en tilfredsstillende måte.

*Tilgjengelighet*Til­gjenge­­­lig­hetener som anført opti­mal for ankomst med bil og buss – samtidig som det er lett adkomst for folk som ferdes til fots i sentrums­området. På samme måte er det lagt vekt på å lage planløsninger som sikrer uni­ver­sell til­gjen­ge­lighet i hele bygnings­an­­legg­et. Det er funnet fram til plasser­ing av heis som gjør det mulig å nå alle deler av anlegget til tross for ulike høyder på etasjeskillene i de to sammenkoblede byggene.

*Brannsikring* Nylagerets 1. etg. har bærekonstruksjon og etasjeskiller mot 2. etg. i betong. Gavlveggen mot mellombygget er oppført som brannvegg i betong med brannporter i stål. Ellers er bebyggelsen for øvrig oppført som tungt bindingsverk i tre. Branncelleinndeling av arealet og plas­sering av trapperom som gir to uavhengige rømningsveier fra hver celle er utarbeidet i samråd med brannteknisk konsulent.

*Havnivåstigning* Anlegget ligger såpass lavt at det må antas at 1. etg. kan bli utsatt for framtidig oversvømmelse. Stormflo har tidligere nådd like oppunder nylagerets golvnivå, men hittil har landhevningen i området holdt tritt med hav­nivåstigningen. Prognoser ifølge offentlige utredninger regner en sann­synlig 100-års stormflo vil kunne nå 30 cm over nåværende golv­nivå i nylageret; men med et mulig *worst case* på 60 cm. I ny­lager­et løses dette ved vannfast isolasjon over nåværende betonggolv, og ellers holde alle elektriske installasjoner over dette nivået. Jürgen­sen-brygga løftes 30 cm i forbindelse med nødvendig oppjekking for oppretting av setninger, slik at begge bygg får samme golvhøyde i 1. etg. Det er ennå ikke tatt endelig stilling til valg av isolasjonsløsning for bryggas golv. Dette skal avklares under arbeidet med hovedprosjektet med vurdering av ulike alter­native konstruksjoner og materialer, bl.a. i samråd med Riksantikvaren.

*Mellombygget* Mellombyggetsom ble bygget for lageratkomst og overdekket forbin­delse mellom de to delene vil bli revet til fordel for en arkitek­tonisk bedre, og mer tydelig publikumsatkomst – som også vil gi en funk­sjonell inngang til de faglige og administrative enhetene i bygget.

Resepsjonen er strategisk plassert i mellombygget slik at betjeningen kan ivareta publikumsmottak for flere funk­sjoner ved anlegget. Her kan bl.a. folk som ønsker råd, veiledning og hjelp til bygningsverntiltak hen­vende seg. Mellom­bygget egner seg ellers for plassering av info-sentral for kultur- og natur­baserte tilbud til reiselivet på Helgeland.

*Første etasje* Som det framgår av tegningsmaterialet vil 1. etasjei beggehoved­bygningene hovedsaklig bli disponert til formidlingstiltak. Det ligger til rette for å utvikle et variert og nyskapende kunnskaps- og opplev­elses­til­bud med appell både til barn og voksne på Helgeland og ferierende. Bruken av den store lagerhallen byr på særlig mange formid­lingsmulig­het­er. Takhøyd­en gjør det mulig å etablere mesanin i deler av rommet. I det videre planarbeidet vil det bli lagt opp til å gi plass for ulike formid­lings­former – fra basisutstillinger til digitale opplegg, verbal formidling og kunstneriske uttrykksformer.

Det er satt i gang arbeid med å utvikle formidlingskonsept for anlegget. Temaet er som anført by­- og bygningshistorie. Arbeidet vil bli ferdig i løpet av året.

*Kaféen* som tenkes plassert i tilbygget til Jürgensen-brygga vil få ut­sikts­­mu­lig­het­er både mot nord ut Vefsnfjorden, mot sør oppover det vernede Vefsna-vassdraget – og mot Øyfjellet like over elva mot vest. Det vil gi en nær opplevelse av byens plassering i landskapet.

De senere år har tomta vært brukt til forskjellige utekonserter – et svært populært tiltak. Det er noe av bakgrunnen for at det inngår i plan­ene for anlegget å etablere en permanent *utescene* i østveggen til Ny­lag­eret. Det vil bli et stort aktivum i museets formidlingsarbeid.

*2., 3. og 4. etasje* Lav takhøyde i 2. og 3. etasje i Jürgen­sen­­brygg­a er en utfordring. Dette løses ved at 2. etasje, som er den laveste, disponeres til tekniske installasjon­er (delvis kombinert med lagerformål). På denne måten unngår en å trekke kana­l­­­­ene til ventilasjonsanleggene på tvers av konstruksjonen i bygg­et – og takhøyden i 3. etasje blir akseptabel ved at nytt bjelkelag med nødvendig lyd- og brannisolering av etasje­skillet mot tekniske rom legges mellom dragerne, og lydisolasjon mot 4. etasje legges over eksisterende bjelkelag.

2., 3. og 4. etasje i hovedanlegget skal i hovedsak ivareta faglige og administrative funk­­sjoner for muséets fellesenhet. Kontorene til den faglige og administra­tive ledelsen er plassert i 3. etasje i **Jürgensen-brygga**. I 4. etasje er det i sin tur gitt plass til møte/konferanserom, som også kan leies ut til andre.

2. og 3. etasje i **Ny­lageret** vil utgjøre base for Avdelingen for samlings­for­valt­ning. Det blir sjenerøs plass for arbeidet med samlingene – mens det kan bli aktuelt å etablere ytterligere magasinkapasitet i overskuelig fram­tid. Det vil avhenge av muligheten for å utbedre magasinforhold­ene ved anleggene rundt om på Helgeland.

*Kontorbrygga* Det er planlagt å bruke 1. etasje iKontorbrygga til verksted for vakt­mest­er­en. For å få akseptabel takhøyde vil det bli lagt inn ett eller to omfar tømmer under bunnsvillene – en tradisjonell måte å løse en slik utfordring på. 2. etasje skal brukes som gjestehus for museets medar­beid­ere rundt om på Helgeland. Med de lange avstandene er det ofte behov for overnatting i forbindelse med møter, kurs og konferanser i regi av felles­enheten. I sommersesongen kan enheten brukes som gjeste­­hus for turister. Det er allerede opplegg for formidling av et slikt overnattingstilbud i regi av Kulturverkstedet (*Gjestehusene i Sjøgata*).

*Isbrekker* I strandsonen rett sør for hovedbygget er det anlagt en ”isbrekker”, som reduserer sjansen for at det hoper seg opp ismasser som sammen med store vannmasser kan skade bygningen. Eldre fotografier viser at det tidligere var tidligere flere 2 slike isbrekkere i elva ved Jürgensen­brygga, Den eksisterende isbbrekkeren er på et tidspunkt fornyet som en jern­konstruksjon, som nå har rustet i stykker. Det planlegges å føre opp to nye som tradisjonell tømmerkonstruksjon.

*Strandsonen* Steinfyllingene som er anlagt i strandsonen bl.a.i forbindelse med bygg­ing­en av *Nylageret* i 1985 har behov for utbedringer. Det er behov for å styrke enkelte partier der det er fare for at elva graver ut fyllmassene. Videre må skjemmende betongrester brukt som fyllmasse fjernes, og det er flere steder behov for ordning av tomtegrunnen mot sjøen.

*Naust* Det oppfattes som viktig å sette søkelys på det økonom­iske og kultu­relle tidsskillet som overgangen fra naustplass til by repre­sen­terer for Mosjøen. Det har også relevans at svært mange av byene i kyst-Norge har vokst fram nettopp med utgangspunkt i en naustplass slik som i Mosjøen. En av naboene har i den forbindelse stilt til dispo­sisjon en tomt der det tidligere har stått et naust som inngikk i den gamle naustrekka som tidligere strakte seg over en lengde på 400 m.

Planen er å rekonstruere naustet og utstyre det med båt, redskap og annet utstyr fra museets samlinger – som utgangspunkt for formid­ling av historien om hvordan Vefsn ble avviklet som fiskerikommune og med det koblingen til det europeiske markedet for fisk. (I første halvdel av 1800-tallet var Vefsn antakelig det området som ut­styrte flest til deltakelse på lofotfiske. Det hadde bl.a. sammenheng med at de rike skogene i Vefsn ga mange mulighet til å bygge båter for fiske.)

*Gjestehavn* Orientering om separat tiltak i området:

Den frie atkomsten til sjøen som den store tomta gir, har i sin tur aktu­alisert muligheten for å etablere en gjestehavn (ev. småbåthavn). Det er et historisk poeng å vitalisere tradisjonen med å ta seg til Mosjøen med båt. Riks­vei 50 (nåværende E6) ble ferdig til Mosjøen først i 1924, mens jernbanen ikke ble framført til byen før 1940. Reiselivet argumen­terer for at en gjeste­havn vil gjøre Sjøgata og muséet mer attraktivt som kulturhistorisk besøksmål. Dette tiltaket arbeides med som et separat prosjekt.

***Opplegg for planlegging og gjennomføring***

**Forarbeid** Helgeland Museum har realisert flere lignende byggeprosjekt basert på prinsippene for *vern gjennom bruk* (bl.a. i Mosjøen) og – der det har vært aktuelt – som *transforma­sjons­arkitektur* (Nesna, Lurøy, Brønnøy og Bindal). Disse arbeidene er planlagt og realisert i hovedsak som et samarbeid mellom fag­folk ved Helgeland Museum og ark. Dag Nilsen ved Institutt for bygge­kunst, historie og teknologi, NTNU. Dette samarbeidet og erfaringene er videreført i Mjaavatn-prosjektet.

Arbeidsgruppen har dokumentert bygningsanlegget og vurdert alterna­tive grep for nødvendig utbedring av konstruksjoner, plassering av tek­niske anlegg (ventilasjon, oppvarming, heis etc.) og m.h.t. plan­løs­ning­er. Med utgangspunkt i tidligere erfaringer er det lagt avgjørende vekt både på:

* + - * + *verneverdier*
        + *funksjonelle hensyn*
        + *økonomisk optimale løsninger og*
        + *nye arkitektoniske kvaliteter*

I tillegg står vi overfor utfordringen som faren for havnivåstigning repre­­senterer. (I verste fall utgjør det 50 – 60 cm på 100 år. Mest sannsynlig vil den utgjøre 30 cm i Vefsnfjorden.)

Branntekniske utredningen er gjort av ing. Terje Jacobsen, Mosjøen.

Med utgangspunkt i dette forarbeidet er Bergersen arkitekter A/S og Multi­­consult A/S i Tronheim engasjert til å utarbeide det foreliggende skisse­prosjektet. Begge har erfaring fra lignende prosjekter og sam­arbeid­et med dem har vært utmerket.

Neste trinn er å utlyse anbud for arbeid med planer for hovedprosjekt. Nødvendig grunnlagsmateriale inngår i det utførte skisseprosjektet.

Det pågående arbeidet med formidlingskonsept videreføres, slik at det kan utlyses anbud for planen for basisutstillinger om by- og bygnings­historie parallelt med anbudet for arkitektarbeidene. Det skjer i regi av formidlingsleder ved Helgeland Museum og lederen for avdelingen i Mosjøen – som begge er historikere.

**Prosjek-**  Ansvar for videre planarbeid og gjennomføring ivaretas av Helgeland

**organisasjon** Museum i samarbeid med Vefsn kommune og Vefsn Museumslag.

*Prosjektansvarlig:* Hans Pedersen, seniormedarbeider HM

*Byggeledelse:*  Vefsn kommune, tekniske etater

*Rådgivende arkitekt:* Dag Nilsen, arkitekt NTNU

*Byggetekn. konsul.:* Svein Severinsen, ingeniør

Kalle Dolmen, restaureringshåndverker

*Ansvarlig for*

*formidlingstiltak* Espen Andresen, fagleder HM

Medarbeiderne i prosjektgruppen har erfaring fra planlegging og realisering av tilsvarende prosjekt som medfører tverrfaglige utfor­dringer – og evne til god økonomistyring.

Organiseringen er valgt ut fra et ønske om å styrke den regionale kom­pe­tansen i musealt utviklingsarbeid – og videreutvikle samarbeidet med nasjonale fagmiljø (NTNU) og byggebransjen bl.a. ved Trefokus A/S.

Også formidlingstiltakene vil bli realisert av medarbeidere ved Helge­land Museum og innleide fagpersoner – og vil bli organisert på en måte som sikrer økt formidlingskompetanse i organisasjonen.

**Kunstnerisk** Det vil bli utviklet et eget opplegg for den kunstneriske utsmykkingen –

**utsmykking** som bl.a. vil bli sett i sammenheng med tema for formidlingen ved anlegget.

**Byggherre** Byggeherre for prosjektet er Vefsn kommune som eier. Vefsn kom­m­une har rutiner som sikrer at kjøp og kontraheringer skjer i samsvar med lov og forskrifter om offentlige anskaffelser.

Vefsn kommune har ansvar for å skaffe dekning for mulige kost­­nads­

over­skridelser ev. for å bearbeide prosjektet slik at det kan dekkes

innenfor tilgjengelig finasiering.

**Framdrift** *August 2016* Utlysing av anbud for hovedprosjekt bygg

og for basisutstillinger.

*Oktober 2016* Igangsetting av planarbeidet

*Februar 2017* Utlysing av anbud for bygg og utstillinger

April/mai 2017 Byggestart og igangsetting av utstillings­produksjon

*Juni 2018* Ferdigstillelse av bygget og åpning av utstillinger

**Likviditetsplan** Det blir utarbeidet framdrifts- og likviditetsplan som del av forprosjekt­et. Det forutsettes utbetalinger i henhold til framdriftsplan. Det kalku­ler­es mad at 6 – 7 % av kostnadene går med til planlegging og konsu­lent­arbeid fram til byggestart.

**Eierskap og** Det ferdigstilte anlegget vil bli overtatt av et SUS med Vefsn kommune

**driftsansvar** og Vefsn museums- og historielag som eiere. Driftsansvaret ivaretas av Helgeland Museum. De økte driftsutgiftene blir gjenstand for forhand­linger om revidering av allerede inngått avtale mellom Vefsn kommune, Vefsn museums- og lokalhistorielag og Helgeland Museum.

**Drift og** Utgiftene til drift og vedlikehold av Mjaavatnanlegget innarbeides i

**vedlikehold** driftsbudsjettet for Helgeland Museum. Vedlikeholdskostnadene er plan­lagt satt til kr. 85 pr. m2 gulvareal.